
[bookmark: TextBodyBegin]Европейският парламент,
[bookmark: _GoBack]–	като взе предвид делегирания регламент на Комисията от 14 март 2024 г. за изменение на Регламент (ЕС) 2015/2283 на Европейския парламент и на Съвета относно новите храни по отношение на определението за „специално създадени наноматериали“ (C(2024)01612),
–	като взе предвид член 290 от Договора за функционирането на Европейския съюз (ДФЕС),
–	като взе предвид Регламент (ЕС) 2015/2283 на Европейския парламент и на Съвета от 25 ноември 2015 г. относно новите храни, за изменение на Регламент (ЕС) № 1169/2011 на Европейския парламент и на Съвета и за отмяна на Регламент (ЕО) № 258/97 на Европейския парламент и на Съвета и на Регламент (ЕО) № 1852/2001 на Комисията[footnoteRef:1], и по-специално член 31 и член 32, параграф 6 от него, [1:  	OВ L 327, 11.12.2015 г., стр. 1. ] 

–	като взе предвид Регламент (ЕС) № 1169/2011 на Европейския парламент и на Съвета от 25 октомври 2011 г. за предоставянето на информация за храните на потребителите, за изменение на регламенти (ЕО) № 1924/2006 и (ЕО) № 1925/2006 на Европейския парламент и на Съвета и за отмяна на Директива 87/250/ЕИО на Комисията, Директива 90/496/ЕИО на Съвета, Директива 1999/10/ЕО на Комисията, Директива 2000/13/ЕО на Европейския парламент и на Съвета, директиви 2002/67/ЕО и 2008/5/ЕО на Комисията и на Регламент (ЕО) № 608/2004 на Комисията[footnoteRef:2], и по-специално член 18, параграф 3 от него, [2:  	ОВ L 304, 22.11.2011 г., стр. 18.] 

–	като взе предвид Регламент (ЕО) № 1333/2008 на Европейския парламент и на Съвета от 16 декември 2008 г. относно добавките в храните[footnoteRef:3], [3:  	ОВ L 354, 31.12.2008 г., стр. 16.] 

–	като взе предвид списъците на Съюза, установени с Регламент (ЕС) № 1129/2011 на Комисията от 11 ноември 2011 г. за изменение на приложение II към Регламент (ЕО) № 1333/2008 на Европейския парламент и на Съвета посредством създаване на списък на Съюза на добавките в храните[footnoteRef:4] и Регламент (ЕС) № 1130/2011 на Комисията от 11 ноември 2011 г. за изменение на приложение III към Регламент (ЕО) № 1333/2008 на Европейския парламент и на Съвета относно добавките в храните посредством създаване на списък на Съюза на добавките в храните, одобрени за употреба в добавки в храните, ензими в храните, ароматизанти в храните и хранителни вещества[footnoteRef:5], [4:  	OВ L 295, 12.11.2011 г., стр. 1.]  [5:  	OВ L 295, 12.11.2011 г., стр. 178.] 

–	като взе предвид Регламент (ЕС) № 257/2010 на Комисията от 25 март 2010 г. за създаване на програма за новата оценка на одобрените добавки в храните в съответствие с Регламент (ЕО) № 1333/2008 на Европейския парламент и на Съвета относно добавките в храните[footnoteRef:6], [6:  	ОВ L 80, 26.3.2010 г., стр. 19.] 

–	като взе предвид член 111, параграф 3 от своя Правилник за дейността,
–	като взе предвид предложението за резолюция на комисията по околна среда, обществено здраве и безопасност на храните,
А.	като има предвид, че в член 18, параграф 3 от Регламент (ЕС) № 1169/2011 се предвижда, че всички хранителни съставки, които се съдържат под формата на специално създадени наноматериали, трябва ясно да се обозначават в списъка на хранителните съставки, за да се осигури информация за потребителите; като има предвид, че съответно в Регламент (ЕС) № 1169/2011 се съдържа определение за „специално създадени наноматериали“, както е установено в член 3, параграф 2, буква е) от Регламент (ЕС) 2015/2283;
Б.	като има предвид, че член 31 от Регламент (ЕС) 2015/2283 оправомощава Комисията да коригира и адаптира посоченото в него определение за „специално създадени наноматериали“ във връзка с научно-техническия прогрес или с определенията, договорени на международно равнище, чрез делегирани актове, за да бъдат постигнати целите на посочения регламент;
В.	като има предвид, че изчерпателни списъци на Съюза бяха установени с Регламенти (ЕС) № 1129/2011 и (ЕС) № 1130/2011, като в тях се посочват добавките в храните, разрешени за употреба преди влизането в сила на Регламент (ЕО) № 1333/2008, след проверка на тяхното съответствие със съдържащите се в него разпоредби;
Последици от определението
Г.	като има предвид, че определението в делегирания регламент на Комисията за „специално създаден наноматериал“ ще е от решаващо значение за това дали дадена храна трябва да бъде етикетирана като „[нано]“ в списъка на съставките, посочен в член 18, параграф 3 от Регламент (ЕС) № 1169/2011;
Д.	като има предвид, че делегираният регламент на Комисията има за цел да предвиди мерки за решаване на въпросите, свързани с тълкуването, произтичащи от настоящото определение, като въведе обективни елементи, за да се определи дали даден наноматериал е „специално създаден“ или не, например чрез замяна на „специално произведен [материал]“ с „произведен“;
Е.	като има предвид, че делегираният регламент на Комисията не допуска частиците, които не са в твърдо състояние, например мицели, липозоми или капчици в наномащаб в емулсия, и съставки, съдържащи по-малко от 50% частици с размер под 100 nm, да се считат за наноматериали в храните;
Ж.	като има предвид, че предложената прагова стойност по подразбиране от 50% или повече частици в наномащаба е произволна и защитаваща в по-малка степен от тълкуването, дадено от някои държави членки, например Франция, на определението в Регламент (ЕС) 2015/2283; като има предвид, че в посочения регламент не се разглежда прагова стойност за разпределението по размер за частици под 100 nm;
З.	като има предвид, че предложеното определение евентуално ще изключи много нановещества от приложното поле на Регламент (ЕС) № 1169/2011, които следователно няма да са предмет на задължението за етикетиране с „[нано]“; като има предвид, че Комисията посочва в обяснителния си меморандум, точка 3, че „броят на материалите, използвани в храни, които могат да съдържат определена част от наночастици, е ограничен и повечето, ако не всички, не представляват нови материали“ и че „[с]ледователно потенциалното въздействие на делегирания акт ще засегне само много ограничен брой материали“;
И. 	като има предвид, че понастоящем именно добавките в храните могат да се съдържат като наноматериали в храните; като има предвид, че Френската национална агенция за здраве и безопасност (ANSES) е посочила 37 нановещества, използвани в над 900 хранителни продукти[footnoteRef:7]; като има предвид, че изпитванията, проведени от организации на потребителите и неправителствени организации (Agir pour l’Environnement[footnoteRef:8], Que Choisir[footnoteRef:9], 60 Millions de consommateurs[footnoteRef:10], AVICENN[footnoteRef:11] във Франция, Foodwatch[footnoteRef:12] и Bund[footnoteRef:13] в Германия, Testachats[footnoteRef:14] в Белгия и Altroconsumo[footnoteRef:15] в Италия и OCU[footnoteRef:16] в Испания), многократно показаха наличието на добавки в храните със значителен процент наночастици, например използваният като оцветител в храните железен оксид (E172), използван в млечни продукти, хлебни изделия и някои зърнени закуски, може да съдържа наночастици под прага от 50%; като има предвид, че това показва, че липсата на подходящо етикетиране на определени хранителни съставки като „[нано]“ се дължи преди всичко на липсата на гарантиране на прилагането на действащото законодателство и в много по-малка степен на проблеми, свързани с тълкуването; [7:  	https://www.anses.fr/fr/nanomateriaux-alimentation-premiere-application-methodologie. ]  [8:  	https://www.agirpourlenvironnement.org/communiques-presse/enquete-exclusive-des-analyses-revelent-la-presence-de-nanoparticules-dans-3980/.]  [9:  	https://www.quechoisir.org/enquete-nanoparticules-taille-mini-doutes-maxi-n50748/. ]  [10:  	https://bibliotheque.60millions-mag.com/detail/publication/detail-top-right/561?issue_id=113421&switch_toc=archive.]  [11:  	https://veillenanos.fr/wp-content/uploads/2023/01/Rapport-test-EN-20230113.pdf.]  [12:  	https://www.foodwatch.org/de/potenziell-krebserregender-farbstoff-in-backzutaten-von-dr-oetker.]  [13:  	https://www.bund.net/fileadmin/user_upload_bund/publikationen/chemie/‌nanotechnologie_in_lebensmitteln_hintergrund.pdf.]  [14:  	https://www.test-achats.be/sante/sante-au-quotidien/produits-testes/news/nanoparticules-affichage. ]  [15:  	https://www.altroconsumo.it/alimentazione/sicurezza-alimentare/news/nanoparticelle.]  [16:  	https://www.ocu.org/toda-la-informacion?type=magazine-articles&magazine=ocu%20compra%20maestra&year=2019.] 

Й.	като има предвид, че изследване от 2020 г., възложено от Европейската агенция по химикали, показа, че гражданите искат по-добро етикетиране на продуктите за ежедневна употреба, съдържащи наноматериали[footnoteRef:17]; [17:  	https://echa.europa.eu/-/what-do-eu-citizens-think-about-nanomaterials-. ] 

Противоречия с препоръки и нов напредък в областта на науката
К. 	като има предвид, че в своята резолюция от 12 март 2014 г. относно делегирания регламент на Комисията от 12 декември 2013 г. за изменение на Регламент (ЕС) № 1169/2011 на Европейския парламент и на Съвета за предоставянето на информация за храните на потребителите във връзка с определението за „специално създадени наноматериали“[footnoteRef:18] Европейският парламент възрази срещу определение, което е сходно в много голяма степен, със същия праг от 50%, което изключва всички добавки в храните, като счита, че определението „е в противоречие с основната цел на директивата – стремежа към високо равнище на защита на здравето и интересите на потребителите чрез предоставяне на основа за информиран избор на крайните потребители“; като има предвид, че Европейският парламент призова Комисията да представи нов делегиран акт, в който се взема предвид неговата позиция; [18:  	OВ C 378, 9.11.2017 г., стр. 92.] 

Л. 	като има предвид, че в своята резолюция от 8 октомври 2020 г. относно проекта на регламент на Комисията за изменение на приложението към Регламент (ЕС) № 231/2012 за определяне на спецификации на добавките в храните, включени в списъците в приложения II и III към Регламент (ЕО) № 1333/2008 на Европейския парламент и на Съвета по отношение на спецификациите на титанов диоксид (E171)[footnoteRef:19], Европейският парламент възрази срещу проект на регламент на Комисията, с който се разрешават партиди титанов диоксид (E171) за хранителни цели, съдържащи по-малко от 50% частици с размер под 100 nm; [19:  	ОВ C 395, 29.3.2021 г., стр. 28.] 

М. 	като има предвид, че Европейският орган за безопасност на храните препоръча[footnoteRef:20] „[с] оглед на настоящата несигурност по отношение на безопасността да се обмисли по-нисък праг за броя на наночастиците, например 10%, за приложения, свързани с храни, вместо предложения понастоящем (50%) в препоръката“; [20:  	https://www.efsa.europa.eu/sites/default/files/assets/
corporatenanotechnology121003.pdf.] 

Н. 	като има предвид, че академични организации, публични органи, неправителствени потребителски и екологични организации и профсъюзи се застъпиха в процеса на консултации с Комисията за определение, което да включва всички материали, независимо дали са произведени, случайни или естествени, както и праг по подразбиране от 10% или повече частици в разпределението по размер въз основа на броя;
О. 	като има предвид, че от 2014 г. насам новите научни постижения и знания потвърждават, че наноматериалите могат да преминат през физиологичните бариери и често са по-опасни от веществата в микро- или макросъстояния[footnoteRef:21]; [21:  	https://veillenanos.fr/en/dossier/nanos-and-health/nanos-health-risks/.] 

П. 	като има предвид, че ANSES публикува подробен доклад през април 2023 г.[footnoteRef:22], в който заявява, че определението за наноматериали, посочено в препоръката на Комисията от 10 юни 2022 г.[footnoteRef:23], което послужи като основа за преразглеждането на определението за „специално създадени наноматериали“, установено в Регламент (ЕС) 2015/2283, в специфичните за отделните сектори регламенти, особено в областта на храните, ще бъде в ущърб на предотвратяването на рисковете за здравето и околната среда; като има предвид, че ANSES подчертава, че прагът за броя на наночастиците от 50%, включен в хоризонталното определение за „[нано]“, „не се основава на солидни научни аргументи“, и препоръча да се определи по-ниска стойност за посочения праг; [22:  	Становище на ANSES (2023 г.): „Определение за наноматериали: Анализ, предизвикателства и противоречия“, https://www.anses.fr/en/system/files/AP2018SA0168RaEN.pdf.]  [23:  	Препоръка на Комисията от 10 юни 2022 г. относно определението за наноматериал (ОВ C 229, 14.6.2022 г., стр. 1).] 

Р. 	като има предвид, че откриването на наночастици на хранителни съставки въз основа на праг от 10% за броя наночастиците е осъществимо, тъй като това е граничната стойност, която понастоящем се прилага от френската Генерална дирекция по въпросите на потребителите, конкуренцията и контрола на измамите в рамките на нейните контролни дейности[footnoteRef:24]; [24:  	ANSES (2020 г.) : Nanomatériaux dans les produits destinés à l’alimentation. Rapport d’expertise collective, https://www.anses.fr/fr/system/files/ERCA2016SA0226Ra.pdf (стр. 86).] 

Принцип на предпазните мерки
С.	като има предвид, че член 191, параграф 2 от ДФЕС определя принципа на предпазните мерки като един от основните принципи на Съюза;
Т. 	като има предвид, че съгласно член 168, параграф 1 от ДФЕС „[п]ри разработването и изпълнението на всички политики и дейности на Съюза се осигурява високо равнище на закрила на човешкото здраве“;
1.	възразява срещу делегирания регламент на Комисията;
2.	възлага на своя председател да предаде настоящата резолюция на Комисията и да я информира, че делегираният регламент не може да влезе в сила; 
3. 	счита, че делегираният регламент на Комисията не е съвместим с целта и съдържанието на Регламент (ЕС) 2015/2283 и че той превишава делегираните правомощия, предоставени на Комисията съгласно член 31 от посочения регламент;
4. 	изразява съжаление, че предложеният праг от 50% не отчита научно-техническия напредък;
5. 	призовава Комисията да прилага принципа на предпазните мерки, да гарантира безопасността и предоставянето на информация за потребителите и да вземе предвид подхода „Едно здраве“;
6.	възлага на своя председател да предаде настоящата резолюция на Съвета и на правителствата и парламентите на държавите членки.

